شەفەق نیوز/ هەفت کەس، شەوەکی ئمڕوو دوشەممە، لە فرۆکەخانەی سلێمانی دەسگیرکریان ک وە ڤیزای ساختە تەقەلای دەرچین ئەرا ئەڵمانیا دان.
وەرێەوبەرایەتی نیشینگەی فرۆکەخانەی سلێمانی لە بەیاننامەیگ وت: ئمڕوو لە گەشتیگ سلێمانی- بەێروت کارمەندەیل و ئەفسەرەیل بنکەی نیشینگەی فرۆکەخانە هەفت کەس دەسگیر کردنە ک ئەڵگر پەنج پاسپۆرت عراقی و دو پاسپۆرت ئیرانی بۊینە.
وتیش؛ ئەو هاولاتیەیلە  هەفت ڤیزای ساختەی  شنگنی وڵات ئەڵمانیا وەکارهاوردنە تواسنە لە رێ فرۆکەخانەی سلێمانی بچن ئەرا ئەڵمانیا.
دیاریکرد، دۊیای رێکارەیل یاسایی، هاوڵاتیەیل و بەڵگەیلیان رادەست بنکەی پۆلیس فرۆکەخانەگە کریا.
